《拟孟冬寒气至诗》
南北朝·刘铄

白露秋风始，秋风明月初。明月照高楼，白露皎玄除。

迨及凉风起，行见寒林疏。客从远方至，赠我千里书。

先叙怀旧爱，末陈久离居。一章意不尽，三复情有馀。

愿遂平生志，无使甘言虚。

作者简介：（431—453）南朝宋宗室。彭城人，字休玄。宋文帝第四子。九岁封南平王。后为豫州刺史。刘劭杀宋文帝，以为中军将军。柳元景军至，劭挟铄同战。及平，宋孝武帝迎铄入军营。毒杀之。谥穆。